I Am Not a Robot

"**I Am Not a Robot**" (בעברית: "**אני לא רובוט**") הוא שיר של הזמרת הוולשית מרינה אנד דה דיימונדס, מתוך אלבום האולפן הראשון שלה, *[[The Family Jewels]]*. השיר פורסם דיגיטלית ב-23 באפריל 2010, ופיזית ב-26 באפריל 2010, כסינגל השלישי מתוך האלבום. הרצועה הופיעה במקור במיני-אלבום השני של דיאמנדיס, *[[The Crown Jewels EP]]*, משנת 2009. הסינגל נוסף ל-A List של BBC Radio 1 באפריל 2010. במרץ 2021 נעשה שימוש בגרסת המקהלה של השיר בפרסומת של ספק שירותי הבריאות הבריטי Bupa. בנוסף, נעשה סימפול לשיר בסינגל הבכורה של הראפר האמריקאי הודי אלן, "You Are Not a Robot", משנת 2010.

## רקע והרכב
"I Am Not a Robot" הוא שיר פופ, אוונגרד וגלאם פופ. בראיון לוויילס אונליין, הסבירה דיאמנדיס, 

דיאמנדיס אמרה שהיא החליטה להוציא את "I Am Not a Robot" כסינגל כי "נראה שאנשים מזדהים ומתייחסים לשיר, ללא קשר למין או גיל".

## הצלחה מסחרית
"I Am Not a Robot" דורג לראשונה במקום ה-74 במצעד הסינגלים הבריטי, והגיע בשיאו למקום ה-26, שבועיים לאחר מכן. בסך הכל, שהה הסינגל שבעה שבועות במצעד. נכון לפברואר 2019, נמכרו כ-132,000 מעותקיו בבריטניה.

ב-3 באפריל 2019, הוסמך השיר לתואר זהב על ידי איגוד תעשיית ההקלטות האמריקאי (RIAA), הודות למכירות של מעל ל-500,000 יחידות. זה היה הסינגל השלישי של דיאמנדיס שהגיע להישג הזה, לאחר "Primadonna" ו-"How to Be a Heartbreaker", שזכו שניהם לתואר זהב ב-15 במאי 2017.

## ביקורות
גארת' ג'יימס ממגזין *Clash* כתב כי "I Am Not a Robot" הוא "אחד הסינגלים הטובים ביותר של 2010", ותיאור אותו כ-"רצועת פופ מדבקת". אלכסיס פטרידיס מהגרדיאן ציין כי "קל לפספס את העדינות המקסימה שבמנגינה של 'I Am Not a Robot' כשיש אישה שמשמיעה קולות של דאלק מעליה. זו הסכנה בלנסות קצת יותר מדי". ג'ון מרפי מ-*musicOMH* שיבח את השיר וכתב שהוא "מציג מגע נעים של פגיעות שעובד טוב מאוד". דיאמנדיס זכה לשבחים גם לאחר ביצוע השיר בלייב לאונג' של BBC Radio 1, ב-23 באפריל 2010.

## וידאו קליפ
הווידאו קליפ ל-"I Am Not a Robot" בוים על ידי רנקין וכריס קוטאם ועלה ליוטיוב ב-24 ביוני 2009. בקליפ מופיעה דיאמנדיס בחמש סצנות שונות. בכולן נמצאת דיאמנדיס במרכז המסך, לרקע כוכבים, אפור, לבן או שחור, תוך כדי שהיא שרה למצלמה. בריאיון עם סקוט מילס ל-BBC Radio 1, ציינה דיאמנדיס כי נדרשו שמונה עשרה שעות לאפר אותה שלה עבור הקליפ.

ב-14 באפריל 2010, פרסמה גרסה אלטרנטיבית לקליפ, שצולמה בשדרות הוליווד שבלוס אנג'לס. הקליפ מתחיל בתמונת אורות מטושטשים של פנסי הכביש, ולאחר מכן מופיעה דיאמנדיס, כאשר שיערה צבוע בלבן, והיא לבושה בשמלה לבנה עם שרוול אחד ונוצות. דיאמנדיס הולכת בשדרת הכוכבים של הוליווד בעודה שרה את השיר, כאשר עוברי אורח מטושטשים הולכים מאחוריה. לקראת סוף הקליפ, המצלמה מציגה את העקבים הלבנים של דיאמנדיס, והצבע הלבן שעל רגליה. בסופו, דיאמנדיס צוחקת, והמצלמה חושפת את צוות הצילום.

## רשימת רצועות

***סינגל CD בריטי**
#"I Am Not a Robot" – 3:35
#"I Am Not a Robot" (רמיקס של דורלי) – 5:20
***מיני-אלבום דיגיטלי בריטי**
#"I Am Not a Robot" – 3:32
#"I Am Not a Robot Flex'd Rework" (רמיקס של פאשן פיט) – 4:47
#"I Am Not a Robot" (רמיקס של קלוק אופרה) – 4:35
#"I Am Not a Robot" (רמיקס של דורלי) – 5:18
#"I Am Not a Robot" (אקוסטי) – 3:48

***סינגל 7 אינץ' בריטי**
:A. "I Am Not a Robot" – 3:35
:B. "I Am Not a Robot Flex'd Rework" (רמיקס של פאשן פיט) – 4:54
***סינגל בגודל 7 אינץ' בריטי במהדורה מוגבלת של בריטניה בעטיפה חתומה**
:A. "I Am Not a Robot" – 3:35
:B. "I Am Not a Robot" (רמיקס של קלוק אופרה) – 4:39

## קרדיטים
הקרדיטים שלהלן לקוחים מהערות האלבום של *[[The Family Jewels]]*.

### הקלטה וניהול
* הוקלט באייבורי טאוור ובאולפני קונק, לונדון
* מיקסינג באייבורי טאוור
* מאסטרינג באלקטרוניקל מאסטרינג, לונדון
* יצא לאור ב-Warner Chappell Music

### אנשי צוות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מרינה דיאמנדיס
קטגוריה:שירים באנגלית
קטגוריה:שירים שנכתבו על ידי מרינה דיאמנדיס
קטגוריה:שירים על רובוטים
קטגוריה:בלדות משנות ה-2010